كان في مرة راجل عجوز عايش في قرية في الجبل. كان صياد مشهور. كان دايماً بيروح يصطاد لوحده في الجبال. ماكانش بيخاف من أي حيوان بري، حتى النمر.
في ليلة، حد شاف نمر داخل القرية، وسرق خروفين. في الليلة التانية النمر جه تاني. أهل القرية خافوا. طلبوا من الصياد العجوز يمسكه عشان يعيشوا في أمان.
لما الراجل العجوز سمع عن النمر، فكر كتير. استغرب ليه النمر بيجي بالليل مرتين وبيسرق الخرفان بس. في الليلة التالتة مشى برة القرية. فجأة شاف النمر جاي. رمى نفسه بسرعة على الأرض. للمفاجأة، النمر ماهجمش عليه، لكن مشي. تبعه بهدوء ولقاه بيجري على رجلين زي البني آدم. كل حاجة بقت واضحة.
في اليوم الرابع، لما الدنيا ضلمت، الصياد خد معاه جلود حيوانات واستخبى ورا شجرة كبيرة جنب القرية. كان مستني "النمر". أول ما "النمر" قرب من الشجرة، الصياد العجوز نط، مسك "النمر" من "رجله" وقال، "متخافش. مش هأذيك. انت عارف انا مين، مش كده؟"
"النمر" قال "أيوة" وقلع جلد النمر.
"انت فقير. بس مينفعش تسرق حاجة من الناس. خد الجلود دي. تقدر تبيعهم في السوق. بالفلوس تقدر تشتري أكل وهدوم لعيلتك. اشتغل أكتر وحاول تعيش حياتك." وبدموع في عينيه، الراجل الفقير شكر الصياد العجوز طيب القلب ومشي على بيته.
ليه الصياد العجوز خد معاه جلود حيوانات وهو مستني "النمر"؟
عشان يساعد الراجل الفقير. عشان يخبي نفسه كويس. عشان يبيعهم في السوق الصبح. عشان يشتري أكل وهدوم في طريقه للبيت.